गिरानचौरको एकिकृतवस्ती निर्माणमा देश विदेशबाट उल्लेख्य सहयोग आएको छ । धुर्मुस सुन्तली फाउण्डेशनमा १ लाख ७४ हजार बजेट हुँदा यति ठूलो आयोजना शुरु गरिएको थियो । लक्ष्य अनुशारको काम कसरी सम्पन्न गर्ने भनेर धुर्मुस र सुन्तलीको जोडि निकै चिन्तित थियो । त्यहि चिन्ताले नै उनीहरुलाई एउटा सफलता प्राप्त भयो । यो सफलतामा उनी स्थानियवासी, नेपाल सरकार, मेलम्ची नगरपालिका , नेपाल विद्युत प्राधिकरण लगायतलाई पनि जस दिन्छन् । मेलम्ची नगरपालिका –८, गिरानचौरको नमुनावस्तीमा ६५ वटा घर निर्माण हुनेछन् । ४२२ जना लाभान्वीत हुने यस वस्तीमा ३ वटा ब्लकमा घरहरु बनाइएको छ । जस मध्ये ब्लक नं. ए मा २३ वटा, ब्लक बि मा २७ वटा र ब्लक सि मा १५ वटा घरहरु बनाइएको परियोजना संयोजक न्यौपानेले जानकारी दिए ।
